15167 


02010872108010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1087 


21 Αυγούστου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση στο Δήμο Φοίνικα Αμιγούς Δημοτικής Επιχεί¬ 
ρησης ως ίδιο ΝΠΙΔ «Περιβαλλοντική και Αναπτυ¬ 


ξιακή Επιχείρηση Δήμου Φοίνικα ΠΡΕΒΕΛΗΣ». 1 

Σύσταση στο Δήμο Γεροποτάμου Νομικού Προσώπου 
με την επωνυ μία «Δη μοτικός Ο ργανισμός Σπηλαίο υ 

Μελιδονίου Ο ΓΕΡΟΝΤΟΣΠΗΛΙΟΣ». 2 

Κανονισμός Λειτουργίας του Οργανισμού Πολιτισμού 
και Αθλητισμού της Νομαρχιακής Αυτοδιοίκησης 

Μεσσηνίας. 3 

Καθιέρωση ωρών υπερωριακής εργασίας στους μόνι¬ 
μους υπαλλήλους της Δ/νσης Γεωργίας & 
Κτην/φίας Μεσσηνίας κατά το Β’ εξάμηνο του 

έτους 2001. 4 

Χορήγηση άδειας κυκλοφορίας φαρμακευτικού ιδιο¬ 
σκευάσματος (εμβολίου) ΡΕΝΤΑΥΑΟ. 5 


ΑΠΟΦΑΣΕΙ Σ 

Αριθ. 4591 (1) 

Σύσταση στο Δήμο Φοίνικα Αμιγούς Δημοτικής Επιχείρη¬ 
σης ως ίδιο ΝΠΙΔ «Περιβαλλοντική και Αναπτυξιακή 
Επιχείρηση Δήμου Φοίνικα ΠΡΕΒΕΛΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του Ν. 2539/1997 και του Ν. 2503/1997. 

2. Την αριθ. 5972/13.8.98 απόφαση του Γενικού Γραμ¬ 
ματέα Περιφέρειας Κρήτης (ΦΕΚ446/2001τ.Β'). 

3. Τις διατάξεις των άρθρων 277 έως 284 του ΔΚΚ, όπως 
τροποποιήθηκαν με το άρθρο 5 του Ν. 2307/95. 

4. Την αριθ. 30Β/2001 απόφαση του Δ.Σ Φοίνικα με την 
οποία εγκρίνεται η Σύσταση Αμιγούς Δημοτικής Επιχεί¬ 
ρησης, ως ίδιο ΝΠΙΔ με την επωνυμία «Περιβαλλοντική και 
Αναπτυξιακή Επιχείρηση Δήμου Φοίνικα ΠΡΕΒΕΛΗΣ». 

5. Την σχετική οικονομοτεχνική μελέτη που συνοδεύει 
την ανωτέρω απόφαση του Δημοτικού Συμβουλίου Φοίνι¬ 
κα, αποφασίζουμε: 

Άρθρο 1 ο 

Εγκρίνουμε την σύσταση στο Δήμο Φοίνικα του Νομού 
Ρεθύμνης Αμιγούς Δημοτικής Επιχείρησης, ως ίδιου νομι¬ 


κού προσώπου Ιδιωτικού Δικαίου το οποίο θα διέπεται 
από τις διατάξεις των άρθρων 277-284, του ΔΚΚ με την 
επωνυμία «ΠΕΡΙΒΑΛΛΟΝΤΙΚΗ & ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΦΟΙΝΙΚΑ» και με το διακριτικό τίτλο «ΠΡΕ¬ 
ΒΕΛΗΣ». 

Για τις σχέσεις της με την αλλοδαπή η επιχείρηση μπο¬ 
ρεί να χρησιμοποιεί πιστή μετάφραση της επωνυμίας της 
και του διακριτικού τίτλου της. 

Άρθρο 2ο 
Έδρα 

1) Έδρατης επιχείρησης ορίζεται η εδαφική περιφέρεια 
του δημοτικού διαμερίσματος Ασωμάτου του Δήμου Φοί¬ 
νικα, και η στέγαση αυτής στα υπάρχοντα δημοτικά κτί- 
σματα ή και σε κτίσματα της ιεράς μονής Πρέβελη εφό¬ 
σον διατεθούν από την Ιερά Μονή γι’ αυτό το σκοπό. 

2) Με απόφαση του διοικητικού συμβουλίου της, που 
πρέπει να εγκριθεί από το Δημοτικό Συμβούλιο Φοίνικα, η 
επιχείρηση μπορεί να ιδρύει υποκαταστήματα και γρα¬ 
φεία αυτής σε οποιαδήποτε περιοχή της ημεδαπής ή της 
αλλοδαπής. 

Άρθρο 3ο 
Σκοπός 

Σκοπός της επιχείρησης είναι η οικονομική, κοινωνική, 
πολιτιστική, τουριστική και επιχειρηματική ανάπτυξη της 
εδαφικής περιφέρειας του Δήμου Φοίνικα, συμβάλλοντας 
έτσι στην ανάδειξη των αναπτυξιακών δυνατοτήτων της 
περιοχής, στην αναβάθμιση και βελτίωση της ποιότητας 
ζωής των κατοίκων και την προσφορά αγαθών και υπηρε¬ 
σιών που εξυπηρετούντο κοινωνικό σύνολο και βοηθούν 
την ισόρροπη ανάπτυξη του Δήμου. 

Ο γενικός αυτός σκοπός εξειδικεύεται σε καταστατι¬ 
κούς σκοπούς που είναι: 

1. Η προστασία και η ανάδειξη των φυσικών οικοσυστη¬ 
μάτων και των βιότοπων στην εδαφική περιφέρεια του δή¬ 
μου. 

2. Η εφαρμογή του διαχειριστικού σχεδίου περιοχής 
Πρέβελη, στα πλαίσια του προγράμματος ΕΙΡΕ, που εκ¬ 
πόνησε ο Ο.Α.ΔΥ.Κ σε συνεργασία με το Τμήμα Βιολογίας 
του Πανεπιστημίου Κρήτης και το Μ.Α.Ι.Χ 

Ειδικότερα σε σχέση με το διαχειριστικό σχέδιο 

- Η διαχείριση του οικοσυστήματος Πρέβελη. 

- Η ορθολογικοποίηση των οικονομικών δραστηριοτήτων. 

- Η υποστήριξη για την δημιουργία των αναγκαίων υπο¬ 
δομών και έργων προστασίας και ανάδειξης. 

- Η ανάδειξη των φυσικών και πολιτισμικών στοιχείων. 

- Η επίβλεψη της εξέλιξης της περιοχής. 

- Η καθορισμός ζωνών περιβαλλοντικής αξίας και χρή¬ 
σεων προστασίας. 

- Η ανεύρεση πόρων και χρηματοδοτικών μέσων υπο¬ 
στήριξης του διαχειριστικού σχεδίου. 

- Ο προσδιορισμός, ο έλεγχος και η διαχείριση των οι¬ 
κονομικών δραστηριοτήτων στη σχέση του κοινωνικού 
κόστους - ωφέλειας και η ένταξη τους στο γενικότερο 
προγραμματικό σχεδίασμά του δήμου για αειφόρο ανά¬ 
πτυξη και οτιδήποτε άλλο απαιτείται για την προστασία 
του οικοσυστήματος της περιοχής. 

3. Η κοινωνική, οικονομική, και πολιτιστική ανάπτυξη 
του Δήμου 

4. Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινοτικούς φορείς 

5. Η δημιουργία ή υποστήριξη δραστηριοτήτων ενημέ¬ 
ρωσης και τεχνικής στήριξης του αγροτικού τομέα 

6. Η ίδρυση και συμμετοχή σε επιχειρήσεις που συμβάλ¬ 
λουν στην τοπική ανάπτυξη και προωθούν τους σκοπούς 
της επιχείρησης, τον προγραμματικό σχεδίασμά του Δή¬ 
μου και την πραγμάτωση του ευρύτερου αναπτυξιακού, 
κοινωνικού πολιτιστικού και τουριστικού ρόλου του. 

7. Η σύναψη προγραμματικών συμβάσεων. 

8. Η εκπόνηση, εφαρμογή και διαχείριση προγραμμά¬ 
των προστασίας και βελτίωσης του περιβάλλοντος σε συ¬ 
νεργασία με κρατικούς και μη φορείς. 

9. Η προστασία, ανάπλαση, αξιοποίηση και εκμετάλ¬ 
λευση των ακτών του δήμου. 

10. Η ανάληψη επενδυτικών πρωτοβουλιών ή η συμμε¬ 
τοχή σε επενδυτικές πρωτοβουλίες άλλων φορέων, για 
την αξιοποίηση γεωργικών, κτηνοτροφικών, δασικών, αλι¬ 
ευτικών, τουριστικών, πολιτιστικών και άλλων φυσικών 
πόρων και αγαθών. 

11. Η αξιοποίηση και εκμετάλλευση της ακίνητης περι¬ 
ουσίας του Δήμου είτε αυτοδύναμα είτε μέσω συμβάσε¬ 
ων ή προγραμματικών συμφωνιών με δημόσιους και ιδιω¬ 
τικούς φορείς, κοινοπραξίες επιχειρήσεων ή επιχειρημα¬ 
τικούς ομίλους Ελληνικούς ή ξένους. 

12. Η επιμόρφωση των στελεχώντων ΟΤΑ, των συνεται¬ 
ριστικών οργανώσεων καθώς και των επιχειρήσεων αυ¬ 
τών, ως και των άλλων νομικών προσώπων, που έχουν 
ιδρύσει ή στα οποία συμμετέχουν. 

13. Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστικές. 

14. Η διοργάνωση και η εκμετάλλευση κάθε είδους κοι¬ 
νωνικών, μορφωτικών, πολιτιστικών και αθλητικών εκδη¬ 
λώσεων. 

15. Η δημιουργία νέων θεσμών αθλητικού χαρακτήρα 
καθώς και η προώθηση των ήδη υπαρχόντων. 

16. Η δημιουργία, συμμετοχή και εκμετάλλευση αθλητι¬ 
κών κέντρων και κέντρων προπονητικού χαρακτήρα. 

17. Η δημιουργία, υποστήριξη και διαχείριση σε συνερ¬ 
γασία μετους αρμόδιους κατά περίπτωση φορείς νέων θε¬ 
σμών άθλησης όπως τουρνουά ποδοσφαίρου 4X4, τουρ¬ 
νουά ΒεαοΙι νοίθγ, δημοτικό πρωτάθλημα, εργασιακό 
πρωτάθλημα, τουρνουά ποδηλασίας, αγώνες ιστιοπλοΐ¬ 
ας, σκάκι, τένις και ότι άλλο σε σχέση με την προαγωγή της 
σωματικής υγείας, άθλησης και του αθλητικού ιδεώδους. 

18. Η ανάπτυξη και διοργάνωση δραστηριοτήτων μαζι¬ 
κού και σχολικού αθλητισμού σε συνεργασία με τις τοπι¬ 
κές, περιφερειακές και εθνικές αρχές. 

19. Η ανάπτυξη και υποστήριξη αθλημάτων και δραστη¬ 
ριοτήτων για άτομα με ειδικές ανάγκες. 


20. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

21. Η ανάληψη δραστηριοτήτων που έχουν σχέση με 
την αναψυχή και συγκεκριμένα η δημιουργία, η εκμετάλ¬ 
λευση και η διαχείριση αναψυκτηρίων, κυλικείων, τουρι¬ 
στικών περιπτέρων, ίπίο Ιάοείς κάμπινγκ, κλπ. 

22. Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινοτικές αρχές και φορείς για την εξασφάλιση χρη¬ 
ματοδοτήσεων και πόρων για την ίδια την επιχείρηση, ή 
για λογαριασμό του Δήμου ή και τρίτων που προωθούν 
την ανάπτυξη της εδαφικής περιφέρειας του Δήμου. 

23. Η εκπόνηση ή η ανάθεση εκπόνησης μελετών που 
αφορούν το σκοπό και το έργο της επιχείρησης. 

24. Η ανάληψη, αξιοποίηση και διαχείριση έργων οικι¬ 
στικής ανάπλασης και ανάπτυξης καθώς και η συμμετοχή 
σε εταιρίες για την οικιστική ανάπτυξη περιοχών που πρό¬ 
κειται να ενταχθούν στο σχέδιο πόλης. 

25. Η δημιουργία, εκμετάλλευση και διαχείριση έργων 
τουριστικής - ξενοδοχειακής υποδομής ή ή συμμετοχή σε 
εταιρίες γιατηντουριστική ανάπτυξη του Δήμου ιδιαίτερα 
με έργα ολοκληρωμένης τουριστικής ανάπτυξης και ειδι¬ 
κών μορφών τουρισμού (αθλητικός, συνεδριακός κ.λ.π). 

26. Η εκπόνηση και η επιμέλεια εκπόνησης τεχνικών μελε¬ 
τών πάσης φύσεως καθώς και οικονομοτεχνικών μελετών. 

27. Η μελέτη, η κατασκευή και η επίβλεψη τεχνικών έρ¬ 
γων. 

28. Η ανάληψη εργολαβιών για την κατασκευή, την ανα¬ 
παλαίωση και την συντήρηση κτιρίων και διατηρητέων οι¬ 
κιστικών συνόλων, έργων υποδομής οδοποιίας, ύδρευ¬ 
σης, άρδευσης, αποχέτευσης, εγγειοβελτιωτικών έργων, 
κατασκευής πεζοδρομίων, πλακοστρώσεων, πολεοδομι- 
κών αναπλάσεων, διαμόρφωσης κοινόχρηστων χώρων, 
χωματουργικών έργων, δενδροφυτεύσεων και αναδασώ¬ 
σεων στην εδαφική περιφέρεια του Δήμου. 

29. Η προστασία, ανάπλαση, αξιοποίηση και εκμετάλ¬ 
λευση πηγών και ποταμών. 

30. Η συντήρηση της αγροτικής και δημοτικής οδοποι¬ 
ίας, αντλιοστασίων, δεξαμενών, δικτύων ύδρευσης, απο¬ 
χέτευσης, δημοτικού ηλεκτροφωτισμού της εδαφικής πε¬ 
ριφέρειας του Δήμου. 

31. Η αξιοποίηση των τοπικών υδάτινων και λοιπών φυ¬ 
σικών πόρων. 

32. Η ανάπτυξη δραστηριοτήτων θαλάσσιων σπόρ 

33. Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου καθώς και των χώρων 
άθλησης και αναψυχής. 

34. Η εκπόνηση εφαρμοσμένων προγραμμάτων κοινω¬ 
νικής πρόνοιας. 

35. Η προώθησητωντοπικώνπροϊόντων και υπηρεσιών. 

36. Η λειτουργία και συμμετοχή σε εκθέσεις που προ¬ 
βάλλουν και προάγουν τις τουριστικές και πολιτιστικές 
αξίες του Δήμου, τα τοπικά παραδοσιακά προϊόντα και τα 
προϊόντα της Κρητικής διατροφής. 

37. Η τεκμηρίωση των ιστορικών και πολιτιστικών μνη¬ 
μείων, η δημιουργία πληροφοριακής βάσης δεδομένων 
και η κυκλοφορία ενημερωτικών οδηγών και εκδόσεων σε 
έντυπη και ηλεκτρονική μορφή. 

38. Η έκδοση και η προώθηση τουριστικών οδηγών, 
χαρτών και καρποστάλ σε συνεργασία με τις επιχειρήσεις 

που αναπτύσσονται στα όρια του Δήμου καθώς και η δη¬ 
μιουργία ιστοσελίδας στο ΙπΙθγπθΙ. 

39. Η ανάδειξη και αξιοποίηση των αρχαιολογικών και 
ιστορικών μνημείων της περιοχής του Δήμου. 

40. Η διοργάνωση τουριστικών εκθέσεων, επιχειρηματι¬ 
κών ίοΓυπι, εκθέσεων προϊόντων κρητικής διατροφής, εκ¬ 
θέσεων γευσιγνωσίας, μουσικών εκδηλώσεων, τοπικών 
φεστιβάλ και θεατρικών παραστάσεων. 

41. Η αξιοποίηση και η διαχείριση ή η συμμετοχή σε 
ενέργειες εκμετάλλευσης ενεργειακών πόρων και ήπιων 
μορφών ενέργειας. 

42. Η αξιοποίηση, αγορά και λειτουργία χερσαίων και 
θαλάσσιων μεταφορικών μέσων. 

43. Η διαχείριση των απορριμμάτων της εδαφικής περι¬ 
φέρειας του Δήμου καθώς και η ανάληψη πρότυπων προ¬ 
γραμμάτων ανακύκλωσης. 

44. Η αποκομιδή των στερεών απορριμμάτων και υγρών 
αποβλήτων. 

45. Ο καθαρισμός των κοινόχρηστων χώρων, των κρα- 
σπεδορύθρων των δρόμων, των χαντακιών όμβριων και 
της παραλίας. 

46. Το έργο μεταφοράς των μαθητών. 

47. Το έργο της δακοκτονίας. 

48. Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης και δεν 
αναφέρεται στα παραπάνω. 

Άρθρο 4ο 
Διάρκεια 

1) Η διάρκεια της επιχείρησης ορίζεται σε είκοσι πέντε 
(25) έτη, αρχίζει από τη δημοσίευση της σύστασης της 
στην Εφημερίδα της κυβέρνησης καιλήγειτην αντίστοιχη 
ημερομηνία του έτους δύο χιλιάδες είκοσι πέντε (2026). 

2) Η διάρκεια της επιχείρησης μπορεί να παραταθεί με 
απόφαση του δημοτικού συμβουλίου του Δήμου Φοίνικα, 
που λαμβάνεται με απόλυτη πλειοψηφίατου συνόλου των 
μελών του, για την οποία πρέπει να τηρηθεί στη συνέχεια 
η διαδικασία που προβλέπεται από την παράγραφο 3 του 
άρθρου 277 του Π.Δ. 410/1995. 

ΚΕΦΑΛΑΙΟ Β' 

ΚΕΦΑΛΑΙΟ - ΠΟΡΟΙ 
Άρθρο 5ο 
Κεφάλαιο 

Το αρχικό κεφάλαιο της επιχείρησης ορίζεται σε δραχ¬ 
μές είκοσι εκατομμύρια (20.000.000). 

Το ποσό αυτό διαθέτει ο δήμος Φοίνικα ως αρχικό με¬ 
τοχικό κεφάλαιο σύστασης της επιχείρησης. 

Άρθρο 6ο 
Πόροι 

Πόροι της επιχείρησης είναι: 

1) Τα πάσης φύσεως έσοδα που προέρχονται από την 
παροχή υπηρεσιών της επιχείρησης, από την ανάληψη 
και εκτέλεση έργων και γενικά από τις δραστηριότητες 
που ασκεί ή στις οποίες συμμετέχει η επιχείρηση. 

2) Οι πρόσοδοι από τα πάσης φύσεως περιουσιακά 
στοιχεία της. 

3) Οι πρόσοδοι από πάσης φύσεως κληροδοτήματα, 
κληρονομιές, δωρεές, εισφορές και επιχορηγήσεις. 

4) Τα έσοδα από την εκτέλεση έργων, ή προγραμμάτων 
ή από παροχή υπηρεσιών στα πλαίσια προγραμματικών 
συμβάσεων με ΟΤΑ και λοιπούς φορείς του δημόσιου το¬ 
μέα. 

5) Κάθε άλλο νόμιμο έσοδο. 


ΚΕΦΑΛΑΙΟ Γ 

ΔΙΟΙΚΗΣΗ - ΕΚΠΡΟΣΩΠΗΣΗ ΚΑΙ 
ΔΙΕΥΘΥΝΤΗΣ ΤΗΣ ΕΠΙΧΕΙΡΗΣΗΣ 

Άρθρο 7ο 

Διοίκηση της επιχείρησης-Μέλη Διοικητικού Συμβουλίου 

1. Η επιχείρηση διοικείται από διοικητικό συμβούλιο, 
που αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές τους από το δημοτικό συμβούλιο. 
Από τα μέλη του διοικητικού συμβουλίου τέσσερα (4) του¬ 
λάχιστον μέλη πρέπει να είναι αιρετοί εκπρόσωποι του δή¬ 
μου Φοίνικα, εκ των οποίων ένας (1) από τη μειοψηφία, 
ένα (1) μέλος πρέπει να είναι εκπρόσωπος των εργαζομέ¬ 
νων στην επιχείρηση, αν αυτή απασχολεί περισσότερους 
από είκοσι εργαζόμενους και ένα (1) μέλος πρέπει να εί¬ 
ναι εκπρόσωπος - μέλος συλλόγου ή κοινωνικού φορέα 
της περιοχής του δήμου ή εκτός Δήμου. 

Τα υπόλοιπα μέλη μπορεί να είναι εκπρόσωπος Ιεράς 
Μονής Πρέβελη ή δημότες - κάτοικοι του δήμου ή εκτός 
περιφέρειας δήμου που έχουν πείρα ή γνώσεις σχετικές 
με το αντικείμενο της επιχείρησης. 

2. Αιρετοί εκπρόσωποι του δήμου Φοίνικα στο διοικητι¬ 
κό συμβούλιο μπορεί να είναι εκτός από τα μέλη του δη¬ 
μοτικού συμβουλίου του δήμου και ο Δήμαρχος, καθώς 
και ο πρόεδρος καιτα μέλη των τοπικών συμβουλίων που 
έχουν εκλεγεί στο δήμο. 

3. Για τον τρόπο εκλογής των εκπροσώπων των εργα¬ 
ζομένων στο διοικητικό συμβούλιο της επιχείρησης και 
για τα κριτήρια επιλογής των κοινωνικών φορέων που θα 
εκπροσωπηθούν στο διοικητικό συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25027/9.4.1984 απόφασης του 
Υπουργού Εσωτερικών. 

Άρθρο 8ο 

Θητεία διοικητικού συμβουλίου-Ορισμός και 
αντικατάσταση των μελών του 

1) Η θητεία του διοικητικού συμβουλίου της επιχείρη¬ 
σης ακολουθεί τη θητεία του δημοτικού συμβουλίου του 
δήμου και σε κάθε περίπτωση λήγει τρεις (3) μήνες μετά 
την εγκατάσταση του νέου δημοτικού συμβουλίου. 

2) Το νέο δημοτικό συμβούλιο οφείλει να ορίσει τα μέλη 
του νέου διοικητικού συμβουλίου της επιχείρησης μέσα 
στην άνω προθεσμία. 

3) Σε περίπτωση που δεν οριστούν τα μέλη του νέου δι¬ 
οικητικού συμβουλίου της επιχείρησης από το νέο δημο¬ 
τικό συμβούλιο μέσα στην άνω προθεσμία, τότε η θητεία 
του διοικητικού συμβουλίου της επιχείρησης παρατείνε- 
ται μέχρι να οριστούν αυτά. 

4) Ειδικά όσον αφορά τον ορισμό των μελών του πρώ¬ 
του διοικητικού συμβουλίου της επιχείρησης, το δημοτι¬ 
κό συμβούλιο οφείλει να ορίσει αυτά μέσα σε τρεις (3) μή¬ 
νες από τη δημοσίευση της συστατικής πράξης της επι¬ 
χείρησης στην Εφημερίδα της Κυβερνήσεως. 

5) Τα μέλη του διοικητικού συμβουλίου μπορεί να αντικα- 
τασταθούν κατά τη διάρκεια της θητείας τους με απόφαση 
του δημοτικού συμβουλίου Φοίνικα, που λαμβάνεται με 
απόλυτη πλειοψηφίατου νομίμου αριθμού των μελών του. 
Ειδικά για την αντικατάσταση των εκπροσώπων των εργα¬ 
ζομένων και του κοινωνικού φορέα της περιοχής απαιτείται 
η σύμφωνη γνώμη του οργάνου που τους πρότεινε. 

6) Μέλος του διοικητικού συμβουλίου, που απουσιάζει 
από τις συνεδριάσεις του πάνω από τρεις (3) μήνες συνε¬ 
χώς, θεωρείται ότι παραιτήθηκε και μπορεί να αντικατα- 
σταθεί με απόφαση του δημοτικού συμβουλίου. 

7) Αν τα μέλη του διοικητικού συμβουλίου δεν αποδε¬ 
χθούν τον ορισμό τους μέσα σε 30 ημέρες από την επίδο¬ 
ση του σχετικού εγγράφου ή παραιτηθούν ή πεθάνουν ή 
αντικατασταθούν σύμφωνα με την παράγραφο 3 του πα¬ 
ρόντος άρθρου ή αν παραμείνουν κενές θέσεις μελών για 
οποιοδήποτε άλλο λόγο, το διοικητικό συμβούλιο μέχρι 
να οριστούν οι αντικαταστάτες τους λειτουργεί νόμιμα με 
την ελλιπή σύνθεσή του, που δεν μπορεί πάντως να είναι 
μικρότερη από τον αριθμό των μελών που χρειάζεται για 
την απαρτία. 

8) Νόμιμα επίσης λειτουργεί το διοικητικό συμβούλιο 
μέχρι να οριστούν οι εκπρόσωποι των εργαζομένων και 
του κοινωνικού φορέα της περιοχής. 

Άρθρο 9ο 

Συγκρότηση-Συνεδριάσεις- Λήψη αποφάσεων 
Διοικητικού Συμβουλίου 

1) Το δημοτικό συμβούλιο Φοίνικα ορίζει από τα μέλη 
του διοικητικού συμβουλίου τον πρόεδρο και τον αντι¬ 
πρόεδρό του. 

2) Το διοικητικό συμβούλιο της επιχείρησης συνέρχεται 
τακτικά τουλάχιστον μια φορά το μήνα και έκτακτα όταν 
το απαιτούν οι υποθέσεις της επιχείρησης. 

3) Το διοικητικό συμβούλιο συγκαλείται από τον πρόε- 
δροτου, ο οποίος είναι υποχρεωμένος νατό συγκαλεί και 
όταν το ζητήσει το ένα τρίτο των μελών αυτού, ή ο δή¬ 
μαρχος ή το δημοτικό συμβούλιο. 

4) Το διοικητικό συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων μελών του είναι μεγαλύτερος από το μισό 
του νομίμου αριθμού των μελών του. Μέλος του διοικητι¬ 
κού συμβουλίουπου απουσιάζειή κωλύεταιδεν μπορεί να 
αντιπροσωπευθεί από άλλον και αναπληρώνεται μόνο 
από το νόμιμο αναπληρωτή του. 

5) Οι αποφάσεις του διοικητικού, συμβουλίου παίρνο- 
νται με απόλυτη πλειοψηφία των παρόντων και σε περί¬ 
πτωση ισοψηφίας η ψήφος του προέδρου θεωρείται δι¬ 
πλή. Η ψηφοφορία είναι φανερή, εκτός αν ζητηθεί από 
οποιοδήποτε μέλος να γίνει μυστική ψηφοφορία. 

6) Για τις αποφάσεις του διοικητικού συμβουλίου τη¬ 
ρούνται πρακτικά σε ειδικό βιβλίο τα οποία υπογράφονται 
από τον πρόεδρο και τα μέλη του διοικητικού συμβουλίου. 
Τα πρακτικά τηρούνται από υπάλληλο της επιχείρησης 
που ορίζεται με απόφαση του διοικητικού, συμβουλίου. 

7) Το διοικητικό συμβούλιο οφείλει να στέλνει χωρίς κα¬ 
θυστέρηση όλες τις αποφάσεις του στο δήμο για έγκριση 
από το Δημοτικό Συμβούλιο όπως το άρθρο 282 του Δ.Κ.Κ 
Π.Δ 410/95 ορίζει. 

Άρθρο 10ο 

Αρμοδιότητες του Διοικητικού Συμβουλίου 

1) Το διοικητικό συμβούλιο είναι αρμόδιο για τη διοίκη¬ 
ση, εκπροσώπηση και διαχείριση της επιχείρησης σε όλες 
τις υποθέσεις αυτής, εκτός από τις περιπτώσεις που, σύμ¬ 
φωνα με τις διατάξεις του δημοτικού και κοινοτικού κώδι¬ 
κα ή του παρόντος καταστατικού, είναι αρμόδιο το δημο¬ 
τικό συμβούλιο του δήμου Φοίνικα. 

2) Ενδεικτικά αναφέρεται ότι το διοικητικό συμβούλιο 
έχει αρμοδιότητα να: 

α) Διορίζει και απολύει το υπαλληλικό και εργατοτεχνι- 
κό και αποφασίζει για όλες τις μεταβολές της υπηρεσια¬ 
κής του κατάστασης. 

β) Ψηφίζει τον προϋπολογισμό και εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
κάθε διαχειριστικής χρήσης. 


γ) Καθορίζει τις τιμές καιτους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες. 

ε) Αποφασίζει την αγορά και τη μίσθωση ακινήτων και κι¬ 
νητών που είναι χρήσιμα στην επιχείρηση, και την εκποίη¬ 
ση και εκμίσθωση ακινήτων και κινητών που ανήκουν στην 
επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς ή εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλειά τους να εκχωρεί το σύνολο ή μέρος από 
τις προσόδους της επιχείρησης και αποφασίζει την παρο¬ 
χή δικαιωμάτων υποθήκης καιπροσημειώσεως υποθήκης 
σε ακίνητά της. 

η) γνωμοδοτεί σε όλα τα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του Δημοτικού Συμβουλίου. 

Άρθρο 11ο 

Ανάθεση αρμοδιοτήτων του διοικητικού συμβουλίου 

1) Για την αποτελεσματικότερη λειτουργία της επιχεί¬ 
ρησης το διοικητικό συμβούλιο μπορεί με απόφαση του 
να αναθέτει την άσκηση του συνόλου ή μέρους των αρ- 
μοδιοτήτωντου, εκτός απότις περιπτώσεις β,γ,ε και ζτης 
παραγράφου 2 του άρθρου 10 του παρόντος, στο πρόε¬ 
δρο του και σε άλλα όργανα της επιχείρησης, στο διευ¬ 
θυντή και τους υπεύθυνους των λειτουργικών μονάδων 
της επιχείρησης. 

2) Στη σχετική απόφαση πρέπει να αναφέρονται οι αρ¬ 
μοδιότητες που ανατίθενται, η διάρκεια για την οποία 
ανατίθενται (η οποία δεν μπορεί να υπερβαίνει τη διάρ¬ 
κεια της θητείας του ίδιου του διοικητικού συμβουλίου) 
και εκτός των άλλων εάν οι ανωτέρω (εφόσον ορισθούν 
δύο ή περισσότεροι) πρέπει να ενεργούν από κοινού ή εάν 
θα μπορούν να ενεργούν και χωριστά καθένας τους. 

Άρθρο 12ο 

Καθήκοντα Προέδρου και Αντιπροέδρου 
του διοικητικού συμβουλίου 

1) Ο πρόεδρος του διοικητικού συμβουλίου εκπροσω¬ 
πεί την επιχείρηση ενώπιον κάθε αρχής και ενώπιον κάθε 
δικαστηρίου οποιουδήποτε βαθμού και δικαιοδοσίας. Ο 
πρόεδρος μπορεί σε περίπτωση κινδύνου από αναβολή, 
χωρίς απόφαση του διοικητικού συμβουλίου, να εγείρει 
και ανακρούει αγωγές και να ασκεί ένδικα μέσα, να διορί¬ 
ζει πληρεξουσίους και να προβαίνει σε κάθε δικαστική ή 
εξώδικη πράξη που προστατεύει τα συμφέροντα της επι¬ 
χείρησης, οφείλει όμως να υποβάλει αμέσως τις πράξεις 
αυτές προς έγκριση στο διοικητικό συμβούλιο. 

Ο πρόεδρος υπογράφει τα συμβόλαια της επιχείρησης. 
Επίσης ο πρόεδρος του διοικητικού συμβουλίου συγκα¬ 
λεί τις συνεδριάσεις του διοικητικού συμβουλίου και προ¬ 
εδρεύει σ’ αυτές. 

2) Ο αντιπρόεδρος του διοικητικού συμβουλίου ανα¬ 
πληρώνει τον πρόεδρο στα καθήκοντά του, όταν αυτός 
απουσιάζει ή κωλύεται. 

Άρθρο 13ο 

Αποζημιώσεις προέδρου και αντιπροέδρου και μελών 
του διοικητικού συμβουλίου 

1) Στον πρόεδρο και τον αντιπρόεδρο του διοικητικού 
συμβουλίου για τις υπηρεσίες που παρέχουν στην επιχεί¬ 
ρηση μπορεί να καταβάλλεται αποζημίωση, που ορίζεται 
με απόφαση του δημοτικού συμβουλίου του δήμου, ύστε¬ 
ρα από πρόταση του διοικητικού συμβουλίου της επιχεί¬ 
ρησης. 

2) Με την ίδια διαδικασία μπορεί να καταβάλλεται απο¬ 
ζημίωση στα μέλη του διοικητικού συμβουλίου για τη συμ¬ 
μετοχή τους στις συνεδριάσεις του. 

Άρθρο 14ο 

Απασχόληση στην επιχείρηση των μελών του 
Διοικητικού Συμβουλίου 

1) Με απόφαση του δημοτικού συμβουλίου του δήμου 
Φοίνικα, ύστερα από πρόταση του διοικητικού συμβουλί¬ 
ου της επιχείρησης, μπορεί να ορίζεται μερική ή πλήρης 
απασχόληση στην επιχείρηση με αμοιβή του ενός τετάρ¬ 
του των μελών του διοικητικού συμβουλίου. Αν το 1/4 δεν 
είναι ακέραιος αριθμός, το κλάσμα που προκύπτει στρογ- 
γυλοποιείται προς τα πάνω. 

2) Στην απόφαση πρέπει να καθορίζονται τα μέλη που 
θα απασχοληθούν, οι αρμοδιότητές και η αμοιβή τους. 

Άρθρο 15ο 

Διευθυντής της επιχείρησης 

1) Με απόφαση του διοικητικού συμβουλίου της επιχεί¬ 
ρησης προσλαμβάνεται διευθυντής ή ορίζεται ως διευθυ¬ 
ντής ένα από τα μέλη του. 

2) Ο διευθυντής της επιχείρησης πρέπει να έχει τα προ¬ 
σόντα που καθορίζονται στον κανονισμό προσωπικού της 
επιχείρησης. 

3) Ο διευθυντής διευθύνει την επιχείρηση σύμφωνα με 
τις διατάξειςτου νόμου, του καταστατικού αυτού, των κα¬ 
νονισμών της επιχείρησης και τις αποφάσεις του διοικητι¬ 
κού συμβουλίου της επιχείρησης ως και τις αποφάσεις 
του δημοτικού συμβουλίου στις περιπτώσεις που αυτό εί¬ 
ναι αρμόδιο. 

4) Με απόφαση του διοικητικού συμβουλίου μπορεί να 
μεταβιβάζεται στο διευθυντή η άσκηση του συνόλου ή μέ¬ 
ρους των αρμοδιοτήτων του, εκτός από τις περιπτώσεις 
β,γ,ε και ζ της παραγράφου 2 του άρθρου 10 του παρό¬ 
ντος, το άρθρο 11 του παρόντος καταστατικού, ως και αρ¬ 
μοδιότητες που αναφέρονται στην παράγραφο 1 του άρ¬ 
θρου 12του παρόντος καταστατικού. 

Αρθρο 16ο 

Βιβλία, Αρχείο, Σφραγίδα 

1. Η επιχείρηση τηρεί τα προβλεπόμενα από τη νομοθε¬ 
σία και όποια επι πλέον κρίνονται απαραίτητα από το Δι¬ 
οικητικό Συμβούλιο. Ενδεικτικά αναφέρονται: 

- Πρακτικά συνεδριάσεων Δ.Σ 

- Βιβλίο ταμείου & οικονομικής διαχείρισης 

- Πρωτόκολλο 

Επί πλέον τηρείται αρχείο με την αλληλογραφία, τις 
ανακοινώσεις, τις συναντήσεις, τη σχετική νομοθεσία και 
ότι άλλο ενδιαφέρει την επιχείρηση. 

2. α) Η επιχείρηση θα έχει κυκλική σφραγίδα στην οποία 
θα αναγράφεται στον εσωτερικό κύκλο, η επωνυμία της 
επιχείρησης, στο εσωτερικό ο διακριτικός κύκλος και στο 
κέντρο θα απεικονίζεται το ειδικό θεσμοθετημένο σήμα 
του Δήμου Φοίνικα. 

β) Επίσης θα έχει και τετράγωνη σφραγίδα η οποία: 


- στη πρώτη σειρά στο κέντρο θα έχει ως απεικόνιση το 
θεσμοθετημένο σήμα του Δήμου 

- στη δεύτερη σειρά την επωνυμία της επιχείρησης 

- στη τρίτη σειρά το διακριτικό τίτλο 

- στη τέταρτη σειρά την έδρα και τον ταχυδρομικό κώ¬ 
δικα 

- στην πέμπτη σειρά Αριθ. Πρωτ. 

ΚΕΦΑΛΑΙΟ Δ’ 

ΔΙΑΧΕΙΡΙΣΗ-ΤΑΜΕΙΑΚΗ ΥΠΗΡΕΣΙΑ-ΕΠΟΠΤΕΙΑ- 
ΚΑΝΟΝΙΣΜΟΙ-ΒΙΒΛΙΑ ΚΑΙ ΣΤΟΙΧΕΙΑ-ΑΠΟΓΡΑΦΗ 
ΠΕΡΙΟΥΣΙΑΣ-ΙΣΟΛΟΓΙΣΜΟΣ 
ΕΚΘΕΣΗ ΠΕΠΡΑΓΜΕΝΩΝ - ΑΠΟΣΒΕΣΕΙΣ ΚΑΙ 
ΔΙΑΧΕΙΡΙΣΤΙΚΟΣ ΕΛΕΓΧΟΣ 

Άρθρο 17ο 

Διαχειριστική περίοδος 

1) Η διαχειριστική περίοδος της επιχείρησης αρχίζειτην 
1η Ιανουάριου κάθε ημερολογιακού έτους και λήγει την 
31η Δεκεμβρίου του ίδιου έτους. 

2) Κατ’ εξαίρεση η πρώτη διαχειριστική περίοδος θα αρ¬ 
χίζει από την ημέρα δημοσίευσης της συστατικής πράξης 
της επιχείρησης στην Εφημερίδα της Κυβερνήσεως και 
θα λήγει την 31η Δεκεμβρίου του έτους 2001. 

Αρθρο 18ο 
Γενική Διάταξη 

Κατά τα λοιπά για τα θέματα του Δ' κεφαλαίου του παρό¬ 
ντος καταστατικού θα ισχύουν και θα εφαρμόζονται οι δια¬ 
τάξεις των άρθρων 280,281,282 και 283 του Π .Δ. 410/1995 
και οι διατάξεις του Π.Δ. 520/1988 και της με αριθ. 25027/ 
9-4-1984 Απόφασης του Υπουργού Εσωτερικών. 
ΚΕΦΑΛΑΙΟΝ Ε 

ΔΙΑΛΥΣΗ - ΕΚΚΑΘΑΡΙΣΗ ΚΑΙ ΑΝΑΒΙΩΣΗ 
ΤΗΣ ΕΠΙΧΕΙΡΗΣΗΣ 

Άρθρο 19ο 

Διάλυση της επιχείρησης 

Η επιχείρηση διαλύεται: 

1) Με απόφαση του δημοτικού συμβουλίου του Δήμου 
Φοίνικα, που λαμβάνεται με απόλυτη πλειοψηφία των με¬ 
λών αυτού και πράξη του Περιφερειακού Διευθυντή. 

2) Όταν λήξει χωρίς να παραταθεί η διάρκεια της επι¬ 
χείρησης. 

3) Σε περίπτωση που η επιχείρηση κηρυχθεί σε κατά¬ 
σταση πτώχευσης. 

Άρθρο 20ο 

Εκκαθάριση της επιχείρησης 

1) Τη διάλυση της επιχείρησης ακολουθείτο στάδιο της 
εκκαθάρισης. 

2) Η εκκαθάριση, εκτός από την περίπτωση πτώχευσης 
της επιχείρησης, διενεργείται από εκκαθαριστές που ορί¬ 
ζονται από το δημοτικό συμβούλιο του Δήμου Φοίνικα. 

3) Με τον ορισμό των εκκαθαριστών παύει αυτοδίκαια η 
εξουσία του διοικητικού συμβουλίου της επιχείρησης και 
τις αρμοδιότητές του ασκούν οι εκκαθαριστές, εκτός από 
τις αρμοδιότητες που θα αποφασίσει να κρατήσει το ίδιο 
το δημοτικό συμβούλιο. 

4) Επίσης με τον ορισμό των εκκαθαριστών παύει αυτο¬ 
δίκαια και η εξουσία των ελεγκτών. 

5) Οι εκκαθαριστές οφείλουν, μόλις αναλάβουν τα κα- 
θήκοντάτους, να ενεργήσουν απογραφή της περιουσίας 
της επιχείρησης και στη συνέχεια να διεκπεραιώσουν τις 
εκκρεμείς υποθέσεις της, να εισπράξουν τις απαιτήσεις 
της, να ρευστοποιήσουν την περιουσία της, να εξοφλή- 

σουν τα χρέη αυτής, και να αποδώσουν στο Δήμο το τυ¬ 
χόν απομένον υπόλοιπο, ως και να συντάξουν τους σχετι¬ 
κούς λογαριασμούς για τη διενεργηθείσα εκκαθάριση. 

6) Οι λογαριασμοί της εκκαθάρισης εγκρίνονται από το 
δημοτικό συμβούλιο του δήμου, το οποίο και αποφασίζει 
για την απαλλαγή ή όχι των εκκαθαριστών από κάθε ευ¬ 
θύνη. 

Άρθρο 21ο 

Αναβίωση της επιχείρησης 

Αν η διάλυση της επιχείρησης έγινε λόγω λήξης της 
διάρκειας αυτής ή λόγω πτώχευσης που όμως ανακλήθη¬ 
κε ή περατώθηκε με συμβιβασμό, τότε είναι δυνατή η ανα¬ 
βίωση της επιχείρησης με απόφαση του δημοτικού συμ¬ 
βουλίου του Δήμου Φοίνικα και πράξη του Περιφερειακού 
διευθυντή.- 

Άρθρο 22ο 
Τελικές διατάξεις 

Για κάθε θέμα που δεν ρυθμίζεται στο παρόν καταστατι¬ 
κό θα ισχύουν οι σχετικές διατάξεις του δημοτικού και κοι¬ 
νοτικού κώδικα που θα ισχύουν κάθε φορά για τις αμιγείς 
δημοτικές επιχειρήσεις (σήμερα άρθρα 277-284, 287 και 
291 του Π .Δ. 410/1995), ως και οι σχετικές διατάξεις των σε 
εκτέλεση και κατ’ εξουσιοδότηση των άνω διατάξεων του 
δημοτικού και κοινοτικού κώδικα, διαταγμάτων και υπουρ¬ 
γικών αποφάσεων που θα ισχύουν κάθε φορά (σήμερα 
Π.Δ. 520/1988 και απόφαση του Υπουργού Εσωτερικών 
υπ’αριθ. 25027/9.4.1984), και συμπληρωματικά και για κά¬ 
θε θέμα που δεν ρυθμίζεται με τις προαναφερθείσες δια¬ 
τάξεις θα ισχύουν και θα εφαρμόζονται αναλογικά οι σχε¬ 
τικές διατάξεις της αστικής και εμπορικής νομοθεσίας. 

Με την απόφαση αυτή προκαλείτε δαπάνη εφάπαξ στον 
προϋπολογισμό του Δήμου Φοίνικα συνολικού ύψους 
20.000.000 δρχ 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 3 Αυγούστου 2001 
Ο Γ ενικός Γ ραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 5707 (2) 

Σύσταση στο Δήμο Γεροποτάμου Νομικού Προσώπου με 
την επωνυμία «Δημοτικός Οργανισμός Σπηλαίου Με- 
λιδονίου Ο ΓΕΡΟΝΤΟΣΠΗΛΙΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 410/95). 

2. Την αριθμ. 5972/98 απόφαση του Γ ενικού Γ ραμματέα 
Περιφέρειας Κρήτης (ΦΕΚ 466/2001 τ.Β’). 

3. Την 114/2001 απόφαση του Δημοτικού Συμβουλίου 
Γεροποτάμου που λήφθηκε νομότυπα, αποφασίζουμε: 

1. Συνιστούμε στο Δήμο Γεροποτάμου του Νομού Ρε- 
θύμνης ίδιο Νομικό Πρόσωπο με την επωνυμία «Δημοτι¬ 
κός Οργανισμός Σπηλαίου Μελιδονίου Ο ΓΕΡΟΝΤΟΣΠΗ- 
ΛΙΟΣ» και έδρα το Δημοτικό Διαμέρισμα Μελιδονίου του 
Δήμου Γεροποτάμου. 

2. Σκοπός του Νομικού Προσώπου είναι: 

Η ανάδειξη, προστασία του περιβάλλοντος χώρου και 
διαχείριση του Σπηλαίου. 

3. Πόροι του Νομικού Προσώπου είναι: 

Α. Η ετήσια τακτική επιχορήγηση του Δήμου, 
10.000.000 δρχ. 


Β. Κάθε φύσεως εισφορές, δωρεές ή κληρονομιές. 

Γ. Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό Πρόσωπο. 

4. Το Νομικό Πρόσωπο διοικείται από επταμελές Διοι¬ 
κητικό Συμβούλιο που αποτελείται από τους παρακάτω: 

I. Τον εκάστοτε Δήμαρχο Γεροποτάμου, ως Πρόεδρο. 

II. Τέσσερις (4) Δημοτικούς Συμβούλους. 

III. Δύο (2) κατοίκους Μελιδονίου. 

Το Δ.Σ. εκλέγει Αντιπρόεδρο ένα από τα μέλη του. 

Η θητεία του Διοικητικού Συμβουλίου ακολουθεί τη Δη¬ 
μοτική περίοδο. 

5. Το Νομικό πρόσωπο εκπροσωπείται στα Δικαστήρια 
και σε κάθε Αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

Με την απόφαση αυτή προκαλείται δαπάνη σε βάρος 
του πρ/σμούτου Δήμου ύψους 10.000.000 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 27 Ιουλίου 2001 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. αποφ. 66/16.7.2001 (3) 

Κανονισμός Λειτουργίας του Οργανισμού Πολιτισμού και 
Αθλητισμού της Νομαρχιακής Αυτοδιοίκησης Μεσση¬ 
νίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΜΕΣΣΗΝΙΑΣ 

Ύστερα από εισήγηση του Προέδρου του Οργανισμού, 
αποφασίζει: 

Εγκρίνει τον Κανονισμό Λειτουργίας του Οργανισμού 
Πολιτισμού και Αθλητισμού της Νομαρχιακής Αυτοδιοί¬ 
κησης Μεσσηνίας, ως εξής: 

Άρθρο Ιο 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Οργανισμού Πολιτισμού και Αθλητι¬ 
σμού της Νομαρχιακής Αυτοδιοίκησης Μεσσηνίας 
(Ο.Π.Α.Ν.Α.Μ.) συγκροτούνται από: 

Α) Το Διοικητικό-Οικονομικό Τμήμα 

Β) Το Τμήμα Πολιτισμού 

Γ) Το Τμή μα Αθλητισμό ύ 

Άρθρο 2ο 

ΟΡΓΑΝΩΣΗ ΚΑΙ ΣΥΝΘΕΣΗ ΥΠΗΡΕΣΙΩΝ 

Τα ανωτέρω Τμήματα στελεχώνονται από το Διευθυντή, 
τον υπεύθυνο οικονομικών θεμάτων, τον υπεύθυνο πολι¬ 
τιστικών θεμάτων, τον υπεύθυνο αθλητικών θεμάτων και 
το γραμματέα. 

Στον Ο.Π.Α.Ν.Α.Μ. προβλέπεται και μία θέση προσωπι¬ 
κού με σύμβαση ιδιωτικού δικαίου (καθήκοντα καθαρι¬ 
σμού). 

Άρθρο 3ο 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 
ΤΜΗΜΑΤΟΣ 

Το Διοικητικό-Οικονομικό Τμήμα του Ο.Π.Α.Ν.Α.Μ. έχει 
τις εξής αρμοδιότητες: 

1) Διοικεί το Νομικό Πρόσωπο του Οργανισμού και δια¬ 
χειρίζεται τους οικονομικούς πόρους και τα περουσιακά 
στοιχεία του βάσει των διατάξεων οι οποίες διέπουν εκά¬ 
στοτε τα Νομικά Πρόσωπα Δημοσίου Δικαίου και τα λει- 
τουργούντα ως τέτοια. 

2) Καταρτίζει άπαξ ετησίως τον ισολογισμό, τον απολο¬ 
γισμό και τον προϋπολογισμό του Οργανισμού, τον υπο¬ 
βάλλει στο Νομαρχιακό Συμβούλιο προς ψήφιση, και, κα¬ 
τόπιν εγκρίσεως αυτού υπό των αρμοδίων κρατικών υπη¬ 
ρεσιών, τον υλοποιεί με την φορντίδα της Νομαρχιακής 
Αρχής. 

3) Αποφασίζει περί της αποδοχής ή μη κληρονομιών και 
δωρεών, περί της ανακηρύξεως ευεργετικών, δωρητών 
κ.τ.λ. του Νομικού Προσώπου, και εν γένει, περί πόσης 
δαπάνης, εσόδου ή πόρου του Οργανισμού. 

4) Μεριμνά περί της κατά το δυνατόν επωφελεστέρας 
αξιοποιήσεως των περουσιακών στοιχειών και των πόρων 
του Οργανισμού. 

5) Εκλέγει επιτροπές αποτελούμενες έκτων μελώντου, 
ανακαλεί την εκλογή αυτή σε περίπτωση κατά την οποία 
ανακύψει σοβαρή αιτία, διορίζει πληρεξούσιους δικηγό- 
ρουςτου Οργανισμού και, όταντα οικονομικά μέσα του το 
επιτρέψουν, διορίζει τον Διευθυντή και το υπόλοιπο προ- 
βλεπόμενο προσωπικό, προκειμένου να λειτουργεί αυτο- 
δυνάμως. 

6) Λαμβάνει παν πρόσφορο μέτρο προκειμένου να επι¬ 
τευχθεί ο σκοπός του Οργανισμού. 

Άρθρο 4ο 

Προσόντα και αρμοδιότητες Διευθυντή 

1) Προσόντα: Πτυχίο Ανωτάτης Σχολής και 4ετής επαγ- 
γλματική εμπειρία. 

2) Αρμοδιότητες: 

- Προΐσταται όλων των υπηρεσιών του Οργανισμού, 
εξασφαλίζει την ομαλή λειτουργία του και εκτελεί οιαδή- 
ποτε επισκευή, προμήθεια ή μεταρρύθμιση την οποία κρί¬ 
νει αναγκαία, κατόπιν εισηγήσεώς του προς το Δ.Σ., προ¬ 
κειμένου να εγκριθεί η ανάλογη δαπάνη. 

- Μεριμνά για τις παραγγελίες όλων των αναγκαίων για 
τη λειτουργία των εγκαταστάσεων και την εκτέλεση των 
διαφόρων εργασιών συντήρησης, επισκευής κ.τ.λ. υλι¬ 
κών, την ποιότητα αυτών και τις τιμές τους, σύμφωνα με 
τις αποφάσεις και εντολές του Δ.Σ. 

- Θεωρεί και υπογράφει τις μελέτες επέκτασης και συ¬ 
μπλήρωσης των εγκαταστάσεων και των όρων διακήρυ¬ 
ξης της προμήθειας των υλικών και της εκτέλεσης των νέ¬ 
ων έργων. 

- Θεωρεί τα διάφορα τιμολόγια της προμήθειας των ερ¬ 
γαλείων και υλικών, προ της εκδόσεως των αντιστοίχων 
ενταλμάτων πληρωμής. 

- Κανονίζει τις εργασίες του Οργανισμού δίδοντας τις 
αναγκαίες εντολές και εκδίδοντας τους κανονισμούς του 
Οργανισμού. 

- Παρακολουθεί την εργατικότητα και την απόδοση του 
Οργανισμού, εφαρμόζοντας αυστηρά τα δικαιώματάτου, 
βάσει του Κανονισμού. 

- Παρευρίσκεται στις συνεδριάσεις του Δ.Σ. υποχρεωτι¬ 
κά για θέματα λειτουργίας του Οργανισμού και κάνει ει¬ 
σηγήσεις γι’ αυτόν, χωρίς δικαίωμα ψήφου. 

- Επιμελείται της σύνταξης και έκδοσης αντιγράφων 
των πρακτικών συνεδριάσεων του Δ.Σ., τα οποία τηρού¬ 
νται από τον γραμματέα του Δ.Σ. ο οποίος ορίζεται με ει¬ 
σήγηση από το Δ.Σ. 

- Ενεργεί για τις τρέχουσες αγορές ή πωλήσεις μέχρι 
ποσού οριζομένου από το Δ.Σ. 

- Υπογράφει όλα τα έγγραφα υπηρεσιακού χαρακτήρα, 
εκτός από τα έγγραφα με τα οποία αναλαμβάνει ο Οργα¬ 
νισμός υποχρεώσεις προς τρίτους και τα οποία υπογρά¬ 
φονται από τον Πρόεδρο του Δ.Σ. ή από άλλον εντεταλ¬ 


μένο σύμβουλο ή μέλος του Δ.Σ. Με απόφαση του Δ.Σ. 
μπορεί να ανατεθεί στο Διευθυντή και η υπογραφή εγ¬ 
γράφων τα οποία υποχρεώνουν τον Οργανισμό έναντι 
τρίτων, και να ορισθεί διατάκτης των δαπανών του Οργα¬ 
νισμού, σύμφωνα με τις ειδικότερες αποφάσεις του Δ.Σ. 

- Μεριμνά για την εκτέλεση όλων των αποφάσεων του 
Δ.Σ. 

- Φροντίζει να τηρούνται σε καλή κατάσταση και πάντο¬ 
τε ενημερωμένα τα υπηρεσιακά βιβλία και έντυπα του Ορ¬ 
γανισμού και εποπτεύει την διεκπεραίωση της αλληλο¬ 
γραφίας. 

- Καλύπτει τα έκτακτα κενά του προσωπικού με την 
προσωρινή ανακατανομή των τομέων ευθύνης του καθε- 
νός. 

- Οφείλει να συνεργάζεται αρμονικά με όλο το προσω¬ 
πικό, δεδομένου ότι στην καλή συνεργασία στηρίζεται 
όλο το έργο του Οργανισμού. Οφείλει να σέβεται την προ¬ 
σωπικότητα καθενός από το προσωπικό, να προβαίνει 
στην ανάθεση των διαφόρων εργασιών και καθηκόντων 
με δικαιοσύνη και να δείχνει πραγματικό ενδιαφέρον για 
την επίλυση των υπηρεσιακής αλλά και προσωπικής φύ- 
σεως προβλημάτων του προσωπικού. 

Αρθρο 5ο 

Προσόντα και αρμοδιότητες 
Υπευθύνου οικονομικών θεμάτων 

1) Προσόντα: Πτυχίο Ανωτάτης Οικονομικής Σχολής και 
4ετής επαγγελματική εμπειρία. 

2) Αρμοδιότητες: 

Μεριμνά για τα οικονομικά θέματα τα οποία αφορούν 
τον Οργανισμό. 

Συγκεκριμένα: 

- Καταρτίζει τον ετήσιο προϋπολογισμό του Οργανι¬ 
σμού. 

- Φροντίζει για τις αγορές υλικών και την μίσθωση εγκα¬ 
ταστάσεων. 

- Φροντίζει για τις προμήθειες μηχανημάτων, οργάνων, 
επίπλων και οχημάτων. 

- Επιμελείται των διακηρύξεων για μίσθωση αναψυκτη- 
ρίων και χώρων διαφήμισης. 

- Επιμελείται της εκκαθάρισης και εντολής πληρωμής 
κάθε δαπάνης του Οργανισμού και εκδίδει τα σχετικά 
εντάλματα πληρωμής στο όνομα του δικαιούχου. 

- Καταρτίζει τον προϋπολογισμό εσόδων-εξόδων και 
παρακολουθεί την πορεία εκτέλεσής του. 

Άρθρο 6ο 

Προσόντα και αρμοδιότητες 
Υπευθύνου πολιτιστικών θεμάτων 

1) Προσόντα: Πτυχίο Ανωτάτης ή Ανωτέρας σχολής και 
προϋπηρεσία. 

2) Αρμοδιότητες: 

- Συντάσσει βραχυπρόθεσμα και μακροπρόθεσμα προ¬ 
γράμματα του τμήματός του και τα εισηγείται στο Δ.Σ. 

- Εφαρμόζει πιστά το εγκεκριμένο πρόγραμμα και δια¬ 
τυπώνει τυχόν προτάσεις για την αναθεώρησή του. 

- Επιμελείται της διαμόρφωσης προτάσεων για την εξα¬ 
σφάλιση οικονομικών ενισχύσεων ή εξοπλισμού από τα 
αρμόδια υπουργεία ή υπηρεσίες. 

- Επιμελείται της ακριβούς τήρησης του ωραρίου και 
της απασχόλησης του προσωπικού του τμήματος. 

- Εισηγείται, σε συνεργασία με συνεργασία με τον Διευ¬ 
θυντή, στο Δ.Σ., για την επιβολή πειθαρχικών ποινών στο 
μόνιμο και έκτακτο προσωπικό. 

Άρθρο 7ο 

Προσόντα και αρμοδιότητες 
Υπευθύνου αθλητικών θεμάτων 

1) Προσόντα: Πτυχίο Ανώτατης Σχολής (κατά προτίμη¬ 
ση απόφοιτος Φυσικής Αγωγής). 

2) Αρμοδιότητες: 

- Συντάσσει βραχυπρόθεσμα και μακροπρόθεσμα προ¬ 
γράμματα του τμήματός του και τα εισηγείται στο Δ.Σ. 

- Εφαρμόζει πιστά το εγκεκριμένο πρόγραμμα και δια¬ 
τυπώνει τυχόν προτάσεις για την αναθεώρησή του. 

- Επιμελείται της διαμόρφωσης προτάσεων για την εξα¬ 
σφάλιση οικονομικών ενισχύσεων ή εξοπλισμού από τα 
αρμόδια υπουργεία ή υπηρεσίες. 

- Επιμελείται της ακριβούς τήρησης του ωραρίου και 
της απασχόλησης του προσωπικού του τμήματος. 

- Εισηγείται, σε συνεργασία με τον Διευθυντή, στοΔ.Σ., 
για την επιβολή πειθαρχικών ποινών στο μόνιμο και έκτα¬ 
κτο προσωπικό. 

Άρθρο 8ο 

Προσόντα και αρμοδιότητες Γραμματέως 

1) Προσόντα: Απόφοιτος Λυκείου με δετή επαγγελματι¬ 
κή εμπειρία ή απόφοιτος Ι.Ε.Κ. με μονοετή επαγγελματι¬ 
κή εμπειρία. 

2) Αρμοδιότητες: 

- Ενημερώνει τους υπευθύνους των τμημάτων περί των 
εγγράφων τα οποία παραλαμβάνει και περί των τηλεφω¬ 
νικών επικοινωνιών τις οποίες έχει εν απουσία αυτών. 

-Μεταβιβάζει στους υπευθύνουςτωντμημάτωντις οδη¬ 
γίες και εντολές οι οποίες δίδονται σε αυτόν από τον Δι¬ 
ευθυντή του Οργανισμού. 

- Τηρεί συγκεντρωτικά στοιχεία τα οποία ανφέρονται 
στα στατιστικά δεδομένα. 

- Τηρεί πρωτόκολλο εισρχομένων και εξερχομένων εγ¬ 
γράφων. 

- Δακτυλογραφεί τα έγγραφα τα οποία παραλαμβάνει. 

- Ταξινομεί τα έγγραφα τα οποία παραλαμβάνει και αντί¬ 
γραφα αυτώντα οποία αποστέλλει σε ειδικούς φακέλλους. 

- Διεκπεραιώνει την αλληλογραφία του Δ.Σ., του Διευ¬ 
θυντή και, εν γένει, του Οργανισμού. Επιμελείται της εσω¬ 
τερικής διανομής αυτής και των αποφάσεων. 

- Τηρείτο μητρώο και τα φύλλα ελέγχου (ποιότητας) κα¬ 
θώς και τους υπηρεσιακούς φακέλους του προσωπικού 
του Οργανισμού. 

- Τηρεί αρχείο των συμβάσεων εργασίας με το προσω¬ 
πικό του Οργανισμού και συναφών θεμάτων. 

- Βοηθά το Διευθυντή στην εκτέλεση των καθηκόντων 
του, παρέχει γραμματειακή υποστήριξη στον Πρόεδρο και 
στο Δ.Σ. και, εν γένει, διενεργεί οτιδήποτε άλλο ανατεθεί 
σε αυτόν για την εύρυθμη λειτουργία του Οργανισμού. 

Άρθρο 9ο 

Αρμοδιότητες υπευθύνου καθαρισμού 

Φροντίζει, επί καθημερινής βάσεως, για την καθαριότη¬ 
τα των κτιριακών χώρων του Οργανισμού και ακολουθεί 
τις υποδείξεις του Διευθυντή του Οργανισμού. 

Άρθρο 10ο 

Ο παρών Κανονισμός του Ο.Π.Α.Ν.Α.Μ. ισχύει από της 
δημοσιεύσεώς του στην Εφημερίδα στης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 20 Ιουλίου 2001 
Ο Πρόεδρος του Ν.Σ. 

ΔΗΜΗΤΡΙΟΣ ΣΑΜΠΑΖΙΩΤΗΣ 


Αριθ. 9145 (4) 

Καθιέρωση ωρών υπερωριακής εργασίας στους μόνι¬ 
μους υπαλλήλους της Δ/νσης Γεωργίας & Κτην/φίας 
Μεσσηνίας κατά το Β’ εξάμηνο του έτους 2001. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

α) Το Νόμο 2738/9.9.99/ΦΕΚ 180 Α) όρθρο 35 παρ.7 

β) Το με Α.Π.369899/15.6.2001 έγγραφο Υπ. Γεωργίας 
με θέμα «Υπερωρίες Β’ εξαμήνου 2001 για τους υπαλλή¬ 
λους των Νομαρχιακών Αυτ/σεων που ασχολούνται με 
τον ποιοτικό έλεγχο νωπών και μεταποιημένων γεωργι¬ 
κών προϊόντων φυτικής προέλευσης». 

γ) Τ ις ανάγκες της Δ/νσης Γ εωργίας και Κτην/φίας Μεσ¬ 
σηνίας για κάλυψη υπερωριακής εργασίας στον ποιοτικό 
έλεγχο, αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη αναγκών στον ποιοτικό και ποσο¬ 
τικό έλεγχο εναγομένων ή διακινουμένων στις Χώρες της 
Ε.Ε.γεωργικών προϊόντων νωπών ή επεξεργασμένων, 
όπως επίσης και στον ποιοτικό και ποσοτικό έλεγχο στα- 
φυλιών για οινοποίηση και τον έλεγχο μεταποίησης αυ¬ 
τών κατά το Β εξάμηνο του έτους 2001, και ορίζουμε τις 
ώρες απογευματινής υπερωριακής εργασίας σε 1160, και 
τις ώρες υπέρ, εργασίας Κυριακών και εξαιρέσιμων ημε¬ 
ρών σε 290,δαπάνης 1.740.000 δρχ. και 522.000 δρχ. αντί¬ 
στοιχα. Η δαπάνη αυτή θα βαρύνει τον προϋπολογισμό 
της Νομαρχιακής Αυτ/σης Μεσσηνίας, φορέας 291, ΚΑΕ 
0511 και 0512. 

Η παρούσα απόφαση η ισχύς της οποίας αρχίζει ένα (1) 
μήνα προ της δημοσιεύσεώς της, να δημοσιευθεί στην 
Εφημερίδα της Κυβερνήσεως. 

Καλαμάτα, 25 Ιουνίου 2001 

Ο Νομάρχης Μεσσηνίας κ.α.α. 

ΠΑΝΑΓΙΩΤΗΣ ΝΙΚΑΣ 

-Φ- 

(5) 

Χορήγηση άδειας κυκλοφορίας φαρμακευτικού ιδιο¬ 
σκευάσματος (εμβολίου) ΡΕΝΤΑνΑΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 40127/00/30.7.2001 του ΕΟΦ 
χορηγήθηκε, βάσει των διατάξεων του άρθρου 3 της πα¬ 
ραγράφου 1 της Κοινής Υπουργικής Απόφασης Α6/9392/ 
91, άδεια κυκλοφορίας στο φαρμακευτικό ιδιοσκεύασμα 
(εμβόλιο) ΡΕΝΤΑνΑΟ. 

Δραστική ουσία : Ρυπίίθά άίρίιίθπθ ίοχοίά, Ρυπίίθά 
ίθίαηυε Ιοχοίά, Ρυπίίθά ρθάυδδίδ Ιοχοίά (ΡΤχά), Ρυπίίθά 
ίίΐθπίθπίουε ίΐθθπίθρρίυίίηίπ (ΡΗΑ), Ιπθοίίνθίθά ροΝονίτυε 
ίγρθ 1,2 & 3, ΗθθΠΊορΜΙυδ ίηίΐυθηζθθ ίγρθ ό ροΐγεθοοίΐθ- 
πάθ οοηίυρθίθά ίο ίθίθπυδ ρτοίθίη. 

Μορφές/ Περιεκτικότητα: Κόνις για ενέσιμο εναιώρημα 
+ Ενέσιμο εναιώρημα Ο,δητΙ (1 Δόση) 

Δικαιούχους σήματος : ΑνΕΝΤΙδ ΡΑδΤΕΙΙΒ Μ5Ω 5ΝΟ, 
ΡΒΑΝΟΕ. 

Υπεύθυνος κυκλοφορίας : ΒΙΑΝΕΞ ΑΕ. 

Η Διευθύντρια 
ΙΟΥΛΙΑ ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




